Isuḍaf-a i d-yallan ur bedlen ara akk xas akken yella-d umagrad 3 bis n tmendawt n 2002, maca imdebren deg kra n lwilayat mazal ttaggin tira n yismawen s tutlayt n tmaziɣt, yella-d yiwen n umedya deg temdint n Wehran, imi yiwet n teqcict iwumi fernen isem n tmaziɣt Sara Massilia, i ilulen deg useggas n 2013, ufan-d imawlan-is ugur, acku imdebren werǧin qeblen isem wis sin. Tamsalt-a teṭṭef yiwen n ubrid d ameqran, imi baba-s n teqcict-a d yiwen iqedcen ɣef yizerfan n umdan, yeṭṭef abukaṭu yessaweḍ aɣbel-a ɣer (ONU). Ɣas akka nezra aɣbel-a yella-d aṭas-aya, maca mazal kra n yimdebren deg tmurt n lzzayer mazal-iten ttaggin isem amaziɣ. Iwakken ad yettwakes wugur-a, ilaq ad yili usteɛref yis-s deg tmendawt.